توریست‌لری "تایتانیک"ین قضایا اوغرادیغی یئره آپاران سوآلتی قاییغین آتلانتیک اقیانوسوندا ایتکین دوشن توریست‌لردن بیری فیسبوک دا پای‌لاشیم ائدیب.
دالغیج گلدن‌ین سؤزلرینه گؤره، اونون و بوتون اکیپاژ عضو‌لری‌نین وضعیتی یاخشی‌دیر. توریست علاوه ائدیب کی، اونلارین وضعیتی ایله آختاریش- قورتارما خیدمتی مشغول اولور. دالغیج اونلارین اینترنته چیخیشی‌نین محدود اولدوغونو دا آچیقلاییب و لازیم گلدیکده پای‌لاشیم‌لار ائدجگینی سؤز وئریب.
حادثه یه رئاکسیا‌لار و دونیانین هر یئریندن گلن یاردیم تکلیف‌لری حقیقتن حیرت آمیزدیر و یالنیز بئله بیر زاماندا اینسان‌لارین اصل خیرخواه لیغینی گؤستریر"، - پای‌لاشیمدا قئید اولونور.
قئید ائدک کی، توریست‌لری " تایتانیک"ین قضایا اوغرادیغی یئره آپاران سوآلتی قاییق دونن آتلانتیک اقیانوسوندا ایتیب.
قورتارما عملیاتی باشلاییب. بوستون‌داکی امریکا ساحل محافظه‌سی بی بی سی-یه قورتاریجیلارین سوآلتی قاییغی تاپماغا چالیشدیغینی تصدیقله‌ییب. آتلانتیک اقیانوسوندا قضایا اوغرایان "تایتانیک" یاخینلیغیندا ایتکین دوشن سوآلتی قاییغین گؤیرته‌سینده 5 نفر اولوب.
معلوماتا گؤره، 3،8 مین متر درین‌لیکده اولان قالیق‌لارا توریست‌لرین چاتدیریلماسی “OceanGate Expedition”  شیرکتی طرفیندن حیاتا کئچیریلیر. اونون اینترنت سایتیندا یئددی گونلوک 250 مین دو‌لارلیق سیاحت رکلامی وئریلیر. شیرکت سونونجو دفعه ژوئن‌ین 16-دا داوام ائدن اکسپدیشن حاقیندا توئیت یازیب.
